KOZMA LÁSZLÓ
IV. ORSZÁGOS INFORMATIKA ALKALMAZÓI TANULMÁNYI VERSENY

VERSENYKIÍRÁS

Az Informatika –Számítástechnika Tanárok Egyesülete (ISZE 1133 Budapest, Vág u. 2/C. Postacím: 1393 Bp., Pf. 319.; isze@isze.hu) Országos Informatikai Alkalmazói Tanulmányi Versenyt hirdet a 2005/2006. tanévben a közoktatás 5-8. évfolyamának tanulói részére.

A verseny célja:
•	az informatikában tehetséges diákok számára lehetőséget teremteni az országos szintű megmérettetésre,
•	a tanulói fejlesztési feladatoknál szereplő informatika-alkalmazói ismeretek elsajátításának verseny keretek közötti mérése,
•	az informatika tantervi követelményei alapján történő tehetséggondozás folyamatának elősegítése.

A verseny témakörei a tanterv következő részeit fedik le:
•	Az informatikai eszközök használata
Informatikai alapok, operációs rendszer használata
•	Informatika-alkalmazói ismeretek
A gyakorlati életben használt legfontosabb írásos formátumok gépi megvalósítása, igény a mondanivaló lényegét tükröző esztétikus külalak kialakítására (szöveg, rajz, kép és zene). Adattáblák alkalmazása, adatbázisokban keresés (adatkezelés)
•	Infokommunikáció
Tapasztalatok szerzése a hagyományos és az új technológiákon alapuló kommunikációs formákban, kommunikáció a hálózaton.
•	Médiainformatika, információs társadalom
Internetes portálok, szöveges és képi információforrások használata.
•	Könyvtári informatika
Internetes portálok, szöveges és képi információforrások használata.

A versenyt két kategóriában hirdetjük meg:
	I. kategória		5-6. évfolyamosok
	II. kategória		7-8. évfolyamosok

A versenyen a tanulóknak egy komplex feladatot kell megoldaniuk, amely a fenti témakörök mindegyikét tartalmazhatja. A versenybizottság az adott témakörökben külön-külön is eredményt hirdethet. A tanulók értékelése évfolyamonként történik.

A versenyen való részvétel, kizáró oka:
A versenyen az ország valamennyi oktatási intézményének mindazon 5., 6., 7. vagy 8. évfolyamos tanulója részt vehet, akit a nevezési határidőre az oktatási intézménye – megfelelő adatszolgáltatás mellett – benevez, a jelentkezési lapot hiánytalanul kitöltve eljuttatja a rendező egyesületnek. (Jelentkezési, nevezési lap letölthető az egyesület honlapjáról www.isze.hu.)
Az adatszolgáltatási, és a határidők (szabályok) betartásának hiánya kizárási ok.
Hiányosan, illetve hibásan kitöltött jelentkezési lapokból fakadó következményekért nem vállaljunk a felelősséget.

Nevezési határidő:
2005. október 15.
Első, térségi forduló:
2005. december 7.
A térségi fordulót az iskolai jelentkezések alapján szervezett és a kiíró által megbízott térségi központok bonyolítják le. A feladatokat és a javítási útmutatókat a kiíró biztosítja.
A szervező a kiíró által megadott megoldási kulcs és értékelési szempontok alapján a feladatokat értékeli és a legalább 50%-os teljesítményt elért tanulók dolgozatait és azok értékelőlapját elküldi a kiírónak.
A továbbjutási ponthatár megállapítása és az érintett dolgozatok felüljavítását követően a kiíró értesíti a továbbjutókat.

Második, regionális forduló:
2006. március 25.
A térségi fordulókból továbbjutott tanulókat a kiíró hívja be az általa régióként megbízott központokba, amelyek a verseny lebonyolítását szervezik.
A szervező a kiíró által megadott megoldási kulcs és értékelési szempontok alapján a feladatokat értékeli és a legalább 50%-os teljesítményt elért tanulók dolgozatait és azok értékelőlapját elküldi a kiírónak.
A továbbjutási ponthatár megállapítása és az érintett dolgozatok felüljavítását követően a kiíró értesíti a továbbjutókat.

Harmadik forduló, országos döntő:
2006. május 27-28.
A kiíró által felkért helyen, a kiíró által megbízott versenybizottság, kétnapos verseny keretében – a regionális versenyeken elért eredmények alapján – bejutott versenyzők részére országos döntőt szervez.
A dolgozatokat a versenybizottság javítja és megállapítja és kihirdeti a verseny kategóriánkénti végeredményét.

Az egyes fordulók feladattípusai
o	Reprodukciós feladatok irányított, meghatározott szempontok szerinti összeállítása.
o	Önálló keresőmunka eredményeként komplex feladat elkészítése.
o	Feladatlapok kitöltése. (változatos feladatrendszerrel, különböző feladattípusok felhasználásával)
Mintafeladatként a tavalyi versenyfeladatok a www.isze.hu oldalon találhatók.

A versenyfeladatok az alábbi programokkal biztosan megoldhatók:
•	Windows operációs rendszer
•	Microsoft Office programcsomag (Word, Excel, PowerPoint)
•	Paint
•	Internet Explorer

A döntő valamennyi résztvevője oklevél és az évfolyamonként az 1-6. helyezettek tárgyjutalomban részesülnek. A két kategóriában együttesen legtöbb pontszámot elért versenyző viselheti az „Informatikus Diák” címet.

Valamennyi forduló eredményét a www.isze hu oldalon megjelentetjük.
A versennyel kapcsolatos információk elérhetősége
ISZE 1393 Bp., Pf. 319. isze@isze.hu Tel/Fax: 06 (1) 462 0415 http://www.isze.hu
NEVEZÉSI LAP

KOZMA LÁSZLÓ IV. ORSZÁGOS INFORMATIKA ALKALMAZÓI TANULMÁNYI VERSENY

2005-2006

Nevezési határidő: 2005. október 15.

ISZE 1393 Bp., Pf. 319. isze@isze.hu Tel/Fax: 06 (1) 462 0415

VERSENYZŐ NEVE		
VERSENYZŐ ÉVFOLYAMA		
VERSENYZŐ ELEKTRONIKUS LEVÉLCÍME		
ISKOLA NEVE		
ISKOLA CÍME		
ISKOLA TELEFONSZÁMA		
FELKÉSZÍTŐ TANÁR NEVE		
FELKÉSZÍTŐ TANÁR
ELEKTRONIKUS LEVÉLCÍME		

Nyilatkozat: Tudomásul veszem és elfogadom a Kozma László IV. Országos Informatika Alkalmazói Tanulmányi Verseny versenykiírásában foglaltakat és hozzájárulok a versenyen készült munkáimnak (szellemi termékeimnek) a verseny kiírója általi közzétételéhez.
					
		Iskola (felkészítő tanár)	Szülő (gondviselő)
Dátum:

Az adatszolgáltatási, és a határidők (szabályok) betartásának hiánya kizárási ok.
Hiányosan, illetve hibásan kitöltött jelentkezési lapokból fakadó következményekért nem vállaljunk a felelősséget.